ai4bharat/Pralekha huggingface dataset:
আয়ুষ
এআইআইএ-তে বিশ্বের প্রথম আয়ুর্বেদ বায়ো ব্যাঙ্ক গড়ে তুলতে আয়ুষ মন্ত্রীর সব ধরণের সহায়তার আশ্বাস
নতুন দিল্লি, ৮ আগস্ট, ২০২১
কেন্দ্রীয় আয়ুষ মন্ত্রী শ্রী সর্বানন্দ সোনোয়াল এবং দপ্তরের প্রতিমন্ত্রী ড. মুনজাপাড়া মহেন্দ্রভাই আজ অল ইন্ডিয়া ইনস্টিটিউট অফ আয়ুর্বেদ  ঘুরে দেখেন এবং মাল্টি পারপাস যোগ হল ও মিনি অডিটোরিয়াম উদ্বোধন করেন। উভয়ই এআইআইএ –এর কাজের প্রশংসা করেন এবং এই প্রতিষ্ঠানের উন্নয়নে সব ধরণের সহায়তার আশ্বাস দেন।
তারা এআইআইএ –এর বিভিন্ন বিভাগ ঘুরে দেখেন। শ্রী সোনোয়াল সংস্থার নির্দেশক অধ্যাপক ডাক্তার তনুজা নেশারিকে পরামর্শ দেন, শুধুমাত্র বৈজ্ঞানিক পরীক্ষা নিরীক্ষাকে গুরুত্ব দিলে হবে না, গবেষণাগুলির সুফল যাতে মানুষের কাছে পৌঁছায়, তা নিশ্চিত করতে হবে। ডাক্তার মহেন্দ্রভাই আরো সুসংহত ও সর্বাঙ্গীন চিকিৎসা ব্যবস্থার উপর গুরুত্ব দিতে বলেছেন। মন্ত্রীরা এআইআইএ –এর শিশুদের ও চোখের জন্য পঞ্চকর্ম চিকিৎসা পদ্ধতির প্রশংসা করেন। শ্রী সোনোয়াল ব্লাডব্যাঙ্ক ঘুরে দেখার সময় রোগ প্রতিরোধ ক্ষমতা নষ্ট হয় এ ধরণের বিভিন্ন অসুখ এবং লিউকোমিয়া নিয়ে গবেষণার উপর জোর দেওয়ার পরামর্শ দেন। ফারমোকোলজি পরীক্ষাগারে তিনি আয়ুর্বেদ ওষুধের গুণমান বাড়ানোর জন্য উদ্যোগী হতে বলেছেন। মন্ত্রীদ্বয় এআইআইএ –তে আয়ুর্বেদিক ওষুধের ধোঁয়া নেওয়ার মাধ্যমে চিকিৎসা পদ্ধতির প্রশংসা করেন। মাল্টিপারপাস যোগ হলের উদ্বোধনের পর শ্রী সোনোয়াল ছাত্রছাত্রীদের কিছু শক্ত যোগাসন করে দেখাতে বলেন এবং পরে তাদের পারফরমেন্সে সন্তোষ প্রকাশ করেন।
কোভিডের সময়কালে এআইআইএ যে সব গবেষণামূলক পরীক্ষা নিরীক্ষা চালিয়েছে, তার উপর নির্মিত স্বল্প দৈর্ঘ্যের একটি চলচ্চিত্র মন্ত্রীদের দেখানো হয়। এআইআইএ –এর কোভিড সেন্টার এবং নমুনা পরীক্ষা কেন্দ্রের পাশাপাশি সংস্থার বিভিন্ন বিভাগের কাজে মন্ত্রীরা সন্তোষ প্রকাশ করেছেন।
CG/CB/SFS
(Visitor Counter : 176
প্রধানমন্ত্রীরদপ্তর
ভারতের প্রধানমন্ত্রীকে অস্ট্রেলিয়ার প্রধানমন্ত্রীর শুভেচ্ছা
নয়াদিল্লি, ২৪ মে, ২০১৯
সপ্তদশ লোকসভার সাধারণ নির্বাচনে তাঁর বিপুল জয়ের জন্যঅস্ট্রেলিয়ার প্রধানমন্ত্রী স্কট মরিসন আজ  প্রধানমন্ত্রী শ্রী নরেন্দ্র মোদীকে টেলিফোনে অভিনন্দন জানান।
টেলিফোন বার্তালাপে প্রধানমন্ত্রী মোদী অস্ট্রেলিয়ার সঙ্গে সম্পর্ককে আরও মজবুত করতে ভারতের অগ্রাধিকারের কথা উল্লেখ করেন। ভারত ও অস্ট্রেলিয়াকে শক্তিশালী ও প্রগতিশীল গণতন্ত্র হিসেবে উল্লেখ করে শ্রী মোদী সে দেশের সঙ্গে ক্রমবর্ধমান অর্থনৈতিক লেনদেন, উচ্চ পর্যায়ে নিরন্তর মতবিনিময় এবং মানুষের সঙ্গে মানুষের সম্পর্কের কথা পুনরায় স্মরণ করেন। তিনি বলেন, দুই দেশের সম্পর্কে যে গতি সঞ্চারিত হয়েছে তা বজায় থাকবে।
অস্ট্রেলিয়ায় সদ্য সমাপ্ত নির্বাচনে তাঁর লিবারেল-ন্যাশনাল কোয়ালিশন দলের জয়লাভের জন্য প্রধানমন্ত্রী মরিসনকে শ্রী মোদী অভিনন্দন জানান। প্রধানমন্ত্রী মরিসনকে ভারত সফরে আমন্ত্রণের প্রসঙ্গও শ্রী নরেন্দ্র মোদী তাঁকে স্মরণ করিয়ে দেন।
CG/BD/DM
(Visitor Counter : 98
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৪ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৪৬ কোটি ৭০ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১ লক্ষ ৭১ হাজার ৮৩০।
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০.৪৯ শতাংশ।
সুস্থতার হার বর্তমানে ৯৮.১৩ শতাংশ।
দেশে গত ২৪ ঘণ্টায় সুস্থ হয়েছেন ১১ হাজার ৭ জন। এর ফলে, মোট সুস্থতার সংখ্যা ৩ কোটি ৪৩ লক্ষ ৬ হাজার ৪১৪।
দেশে গত ২৪ ঘণ্টায় নতুন করে আক্রান্ত ৩৭ হাজার ৩৭৯ জন।
দৈনিক-ভিত্তিতে আক্রান্তের হার ৩.২৪ শতাংশ।
সাপ্তাহিক-ভিত্তিতে আক্রান্তের হার ২.০৫ শতাংশ।
এখনও পর্যন্ত নমুনা পরীক্ষার সংখ্যা ৬৮ কোটি ২৪ লক্ষ।
পশ্চিমবঙ্গে করোনার নতুন প্রজাতি ওমিক্রনে আক্রান্তের সংখ্যা ২০। চিকিৎসাধীন ৪ জন সুস্থ হয়েছেন। অন্যদিকে, দেশে মোট ওমিক্রনে আক্রান্তের সংখ্যা ১ হাজার ৮৯২ এবং সুস্থ হয়েছেন ৭৬৬ জন।
CG/SS/SB
(Visitor Counter : 131
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৫ কোটি ৯০ লক্ষ ছাড়িয়েছে
১২-১৪ বছর বয়সীদের ২ কোটি ২৭ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১০ হাজার ৮৮৯ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৭৯৬
জাতীয় স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার ০.২৪ শতাংশ
নয়াদিল্লি, ১২ এপ্রিল, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৫ কোটি ৯০ লক্ষ ৬৮ হাজার ৬১৬।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ২ কোটি ২৭ লক্ষ ৪৮ হাজার ৪০৬টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে। এ পর্যন্ত ২৭ হাজার ৪০১টি প্রিকশন ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১০৪০৪১৫৪
১০০০৫৯৮২
৪৫৫০৩৭৮
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১৮৪১৩৯৯৯
১৭৫২১৯৯৩
৭০৩৯১১০
|
|
১২-১৪ বছর বয়সী
|
|
প্রথম ডোজ
|
|
২২৭৪৮৪০৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫৭৭০১৪৩৩
৩৯৭৭২৯২১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫৫০৯৭০৮২
৪৭০৭২৯০২৩
৬১৯০
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০২৮২৭৯৯৭
১৮৬৩৮৭০৫১
২১২১১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২৬৭৯৬৯২২
১১৬০৯৮৬৪০
১২৯৪৬১২৪
|
|
|
|
প্রিকশন ডোজ
|
|
২,৪৫,৬৩,০১৩
|
|
মোট
|
|
|
|
১,৮৫,৯০,৬৮,৬১৬
ধারাবাহিকভাবে নিম্নমুখী প্রবণতা অব্যাহত থেকে দেশে সুস্পষ্টভাবে করোনায় আক্রান্তের সংখ্যা বর্তমানে ১০ হাজার ৮৮৯ হয়েছে, যা মোট আক্রান্তের ০.০৩ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৬ শতাংশ। দেশে গত ২৪ ঘণ্টায় সুস্থ হয়েছেন ৯৪৬ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ৪ হাজার ৩২৯।
দেশে গত ২৪ ঘণ্টায় নতুন করে আক্রান্ত হয়েছেন ৭৯৬ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৬ হাজার ২৫১টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৯ কোটি ৪৫ লক্ষ ২৫ হাজার ২০২।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.২৪ শতাংশ। একইভাবে, দৈনিক আক্রান্তের হার দাঁড়িয়েছে ০.২০ শতাংশ।
(CG/SS/SB
প্রধানমন্ত্রীরদপ্তর
জাপানে বসবাসরত ভারতীয় সম্প্রদায়ের সঙ্গে প্রধানমন্ত্রীর মতবিনিময়
নতুন দিল্লি, ২৩শে মে, ২০২২
প্রধানমন্ত্রী শ্রী নরেন্দ্র মোদী আজ জাপানে ভারতীয় বংশোদ্ভুত ৭০০র বেশি সদস্যের সঙ্গে মতবিনিময় করেছেন।
এই অনুষ্ঠানের প্রাক্কালে, যারা ভারত ও জাপানের মধ্যে সাংস্কৃতিক বন্ধন নিবিড় করা এবং দুটি দেশের মানুষের মধ্যে যোগাযোগ বাড়ানোর জন্য গুরুত্বপূর্ণ অবদান রেখে চলেছেন, এধরণের কয়েকজনের সঙ্গে প্রধানমন্ত্রী সাক্ষাৎ করেন। এদের মধ্যে জাপানী ভারততত্ত্ববিদ, ক্রীড়াব্যক্তিত্ব ও শিল্পীরা ছিলেন। প্রধানমন্ত্রী জাপানে বসবাসরত প্রবাসী ভারতীয় পুরস্কার প্রাপকদের সঙ্গেও সাক্ষাৎ করেন। জাপানে বর্তমানে ৪০ হাজারের বেশি ভারতীয় বংশোদ্ভুত মানুষ রয়েছেন।
ভারতীয় সম্প্রদায়ের দক্ষতা, প্রতিভা ও শিল্পোদ্যোগের প্রশংসা করে প্রধানমন্ত্রী বলেন, জাপানে বসবাস সত্ত্বেও তাঁরা মাতৃভূমির সঙ্গে যোগাযোগ বজায় রেখে চলেছেন। দুটি দেশের মধ্যে নিবিড় সাংস্কৃতিক প্রসঙ্গ উল্লেখ করার সময় প্রধানমন্ত্রী স্বামী বিবেকানন্দ ও রবীন্দ্রনাথ ঠাকুরের ভূমিকার কথা উল্লেখ করেন। তিনি সাম্প্রতিক সময়ে পরিকাঠামো, প্রশাসন, পরিবেশবান্ধব উদ্যোগ, ডিজিটাল বিপ্লব সহ বিভিন্ন ক্ষেত্রে আর্থ-সামাজিক উন্নয়ন ও যে সব সংস্কারমূলক উদ্যোগ ভারতে নেওয়া হয়েছে, সে বিষয়ে বিস্তারিত জানান। শ্রী মোদী ভারতীয় সম্প্রদায়কে ‘ভারত চলো, ভারত সে জুড়ো’ – অর্থাৎ ভারতে চলুন এবং ভারতের সঙ্গে যুক্ত হন, অভিযানে সামিল হওয়ার আহ্বান জানান।
CG/CB/SFS
(
প্রধানমন্ত্রীরদপ্তর
অধ্যাপক গোবিন্দ স্বরূপের প্রয়াণে প্রধানমন্ত্রীর শোক জ্ঞাপন
নয়াদিল্লী, ৮ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী অধ্যাপক গোবিন্দ স্বরূপের প্রয়াণে শোক ব্যক্ত করেছেন।
(এক ট্যুইট বার্তায় প্রধানমন্ত্রী বলেছেন, ‘অধ্যাপক গোবিন্দ স্বরূপ ছিলেন একজন ব্যক্তিক্রমী বিজ্ঞানী। রেডিও অ্যাস্ট্রোনমিতে তাঁর যুগান্তকারী কাজের জন্য তিনি সারা বিশ্বে সমাদৃত। তাঁর প্রয়াণে আমি ব্যথিত। তাঁর নিকটজনেদের সমবেদনা জানাই।’
CG/CB/NS
প্রধানমন্ত্রীরদপ্তর
মোদী সরকারের পিএম-আবাস যোজনায় উত্তর প্রদেশের জনসাধারণ উপকৃত
নতুনদিল্লি, ২০শে জানুয়ারী, ২০২১
প্রধানমন্ত্রী শ্রী নরেন্দ্র মোদী জানিয়েছেন, বর্তমান সরকার পি এম আবাস যোজনার প্রকল্প দ্রুত বাস্তবায়িত করছে এবং উত্তরপ্রদেশের দরিদ্রতম ব্যক্তিরা এর ফলে উপকৃত হচ্ছেন। প্রধানমন্ত্রী আবাস যোজনা –গ্রামীনের আওতায় উত্তর প্রদেশের ছয় লক্ষের বেশি সুবিধাভোগীকে ভিডিও কনফারেন্সের মাধ্যমে আর্থিক সহায়তা দেবার সময় আজ শ্রী মোদী বক্তব্য রাখছিলেন।
প্রধানমন্ত্রী বলেছেন, দেশের নাগরিকদের আত্মপ্রত্যয়ের সঙ্গে আত্মনির্ভর ভারত সরাসরি যুক্ত। নিজের মালিকানার একটি বাড়ি এই আত্মপ্রত্যয়কে বহুগুণ বাড়িয়ে দেয়। নিজের বাড়ি জীবনের প্রতি আস্থা নিয়ে আসে এবং দারিদ্র থেকে বেড়িয়ে আসার আশা সঞ্চার করে।
প্রধানমন্ত্রী এই প্রসঙ্গে উল্লেখ করেছেন, আগের সরকারগুলির সময়ে দরিদ্রদের সরকারের প্রতি সেই আস্থা ছিল না যে বাড়ি বানাতে সরকার তাঁদের সাহায্য করবে। আগের যোজনায় যে বাড়ি বানান হত সেগুলির মানও যথাযথ ছিল না। তিনি বলেছেন, দরিদ্ররা ভুল নীতির শিকার হতেন। তাঁদের সেই দুর্দশার কথা বিবেচনা করে স্বাধীনতার ৭৫ বছরে দেশের সব দরিদ্র পরিবার যাতে একটি বাড়ি পান , তার জন্য পিএম আবাস যোজনা শুরু করা হয়েছে। সম্প্রতি বছরগুলিতে দুই কোটি বাড়ি গ্রামাঞ্চলে তৈরি হয়েছে। কেন্দ্র ১লক্ষ ৫০হাজার কোটি টাকা পিএম আবাস যোজনায় ১কোটি ২৫ লক্ষ গৃহ নির্মাণে ব্যয় করেছে।
শ্রী মোদী রাজ্যের পূর্ববর্তী সরকারগুলির অনীহার কথাও উল্লেখ করেছেন। তিনি জানিয়েছেন, উত্তর প্রদেশে ২২ লক্ষ গ্রামীণ আবাস নির্মাণ করা হবে, এর মধ্যে ২১লক্ষ ৫০ হাজার বাড়ি তৈরির অনুমোদন দেওয়া হয়েছে। বর্তমান সরকারের আমলে ১৪লক্ষ ৫০ হাজার পরিবার ইতিমধ্যেই তাঁদের বাড়ি পেয়েছেন।
স্বরাষ্ট্র মন্ত্রক
ফেরার অর্থনৈতিক অপরাধীদের কড়া হাতে মোকাবিলার জন্য সরকারের কঠোর নির্দেশ
নয়াদিল্লি, ২৫ জুলাই, ২০১৯
ইচ্ছাকৃত ব্যাঙ্ক ঋণ খেলাপী বা ফেরার অর্থনৈতিক অপরাধীদের কড়া হাতে মোকাবিলার জন্য সরকারের পক্ষ থেকে কঠোর নির্দেশ জারি করা হয়েছে। এই নির্দেশের অঙ্গ হিসাবে, স্বীকৃত যে কোনও প্রতিষ্ঠানের প্রতিনিধির অনুরোধের প্রেক্ষিতে ভারতীয় বা বিদেশি নাগরিকের বিরুদ্ধ্বে অভিবাসন দপ্তর লুকআইট সার্কুলার জারি করতে পারে। স্বীকৃত প্রতিষ্ঠানের প্রতিনিধিরা হলেন – ভারত সরকারের উপ-সচিব পদমর্যাদার আধিকারিক বা রাজ্য সরকারের যুগ্মসচিব পদমর্যাদার আধিকারিক অথবা জেলাশাসক বা জেলা পুলিশ প্রধান বা আইন বলবৎকারী ও নিরাপত্তা এজেন্সির পদস্থ আধিকারিক বা ইন্টারপোলের পদস্থ আধিকারিক কিংবা সমস্ত রাষ্ট্রায়ত্ত ব্যাঙ্কের চেয়ারম্যান/ম্যানেজিং ডাইরেক্টর/মুখ্য নির্বাহী আধিকারিক। এমনকি, দেশের যে কোনও ফৌজদারি আদালতের নির্দেশ অনুযায়ী লুকআউট সার্কুলার জারি করা যেতে পারে। লুকআউট সার্কুলার জারি করা হয়েছে এমন যে কোনও ব্যক্তির বিরুদ্ধে অভিবাসন দপ্তর দেশ ছেড়ে পালানো বা ইচ্ছাকৃত ঋণ খেলাপীদের দেশেই আটকে রাখার ব্যবস্থা নিতে পারে। এখনও পর্যন্ত ব্যাঙ্কগুলির নির্দেশ অনুযায়ী অভিবাসন দপ্তর ৮৩টি ক্ষেত্রে লুকআউট নোটিশ জারি করেছে।
রাজ্যসভায় বুধবার এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই। তিনি আরও জানান, ভারতীয় ভূ-সীমা ছেড়ে পালানো অর্থনৈতিক অপরাধীদের বিরুদ্ধে কার্যকর ব্যবস্থা গ্রহণের জন্য ফেরার অর্থনৈতিক অপরাধী আইন, ২০১৮ বলবৎ হয়েছে। এই আইন বলে অর্থনৈতিক অপরাধীদের সম্পত্তি আটক ও বাজেয়াপ্ত করা ছাড়াও আরও কিছু ব্যবস্থা গ্রহণের সংস্থানও রয়েছে। এছাড়াও, ৫০ কোটি টাকার বেশি ঋণ গ্রহণের ক্ষেত্রে কোম্পানিগুলির প্রোমোটার বা ডাইরেক্টর অথবা সংশ্লিষ্ট সংস্থা স্বীকৃত ব্যক্তির পাসপোর্টের প্রত্যয়িত কপি ব্যাঙ্কগুলিকে নিজেদের হেফাজতে রাখার পরামর্শও দেওয়া হয়েছে।
CG/BD/SB
(Visitor Counter : 143
প্রধানমন্ত্রীরদপ্তর
রোটারি ইন্টারন্যাশনাল বিশ্ব সম্মেলনে প্রধানমন্ত্রীর ভাষণ
নয়াদিল্লী, ৫ জুন, ২০২২
প্রধানমন্ত্রী শ্রী নরেন্দ্র মোদী রবিবার  এক ভিডিও বার্তার মাধ্যমে রোটারি ইন্টারন্যাশনাল বিশ্ব সম্মেলনে ভাষণ দিয়েছেন। রোটারি সদস্যদের ‘সাফল্য এবং সেবার এক প্রকৃত মিলন’ হিসেবে অভিহিত করে প্রধানমন্ত্রী জানান, “এই ধরণের প্রতিটি রোটারি সমাবেশই একটি ছোট বিশ্ব সম্মেলনের মতো। এখানে বৈচিত্র্য এবং প্রাণবন্ত ভাব রয়েছে।”
রোটারির দুটি মূল মন্ত্র রয়েছে। নিজের স্বার্থের ঊর্ধ্বে উঠে সেবা এবং সবচেয়ে বেশি পরিষেবা দানের মাধ্যমে উপকার। এগুলি মানব জাতির কল্যাণের জন্য গুরুত্বপূর্ণ নীতি। আমাদের মুনি-ঋষিদের কাছ থেকে এই বিষয়টি শিক্ষণীয়। প্রধানমন্ত্রী বলেন, “আমাদের দেশ বুদ্ধ ও মহাত্মা গান্ধীর দেশ, যাঁরা অন্যের জন্য বেঁচে থাকার অর্থ কর্মের মাধ্যমে বুঝিয়েছেন।”
স্বামী বিবেকানন্দকে উদ্ধৃত করে প্রধানমন্ত্রী জানান, “আমরা সকলেই পরস্পরের ওপর নির্ভরশীল , পরস্পরের সঙ্গে সম্পর্কযুক্ত এবং আত্মঃসংযুক্ত বিশ্বে রয়েছি। সেজন্য আমাদের পৃথিবীকে আরও সমৃদ্ধ ও সুস্থায়ী করতে ব্যক্তি, সংস্থা এবং সরকারের একযোগে কাজ করা গুরুত্বপূর্ণ।” পৃথিবীর ওপর ইতিবাচক প্রভাব ফেলতে পারে এমন বিভিন্ন ক্ষেত্রে রোটারি ইন্টারন্যাশনালকে কঠোর পরিশ্রম করতে দেখে তিনি তার ভূয়সী প্রশংসা করেন।
প্রধানমন্ত্রী বলেন, ভারত পরিবেশ রক্ষার প্রয়াসে নেতৃত্ব দিচ্ছে। তিনি বলেন, “এই সময়ে সুস্থায়ী উন্নয়নের প্রয়োজন। প্রকৃতির সঙ্গে সামঞ্জস্য থাকা আমাদের শতাব্দী প্রাচীন নীতির মাধ্যমে অনুপ্রাণিত হয়ে ১.৪ বিলিয়ন ভারতীয় পৃথিবীকে আরও স্বচ্ছ ও সবুজ করে তোলার জন্য সম্ভাব্য সকল প্রয়াস চালাচ্ছে।” তিনি জানান, আন্তর্জাতিক সৌরজোট ‘এক সূর্য, এক বিশ্ব, এক গ্রিড’ এবং লাইফ- পরিবেশের জন্য জীবনযাপন-এর মতো ভারতের উদ্যোগের কথাও তুলে ধরেন তিনি। প্রধানমন্ত্রী বলেন, ২০৭০ সালের মধ্যে দেশে কার্বন নিঃসরণের মাত্রা শূন্যে নামিয়ে আনার লক্ষ্যমাত্রা নেওয়া হয়েছে। এই প্রতিশ্রুতি বিশ্ব সম্প্রদায়ের কাছে প্রশংসা লাভ করেছে।
বিশুদ্ধ পানীয় জল, স্যানিটেশন এবং স্বাস্থ্য বিধির মতো বিষয়ে রোটারি ইন্টারন্যাশনালের কাজের প্রশংসা করে প্রধানমন্ত্রী স্বচ্ছ ভারত মিশনের সুবিধা লাভের কথা তুলে ধরেন। তিনি জল সংরক্ষণ এবং আত্মনির্ভর ভারতের মতো অভিযানের কথাও জানান। দেশের নতুন স্টার্টআপ ক্ষেত্র সম্পর্কেও বক্তব্য পেশ করেন তিনি।
প্রধানমন্ত্রী বলেন, বিশ্বের এক সপ্তমাংশ মানুষের বাস ভারতে। তাই ভারতের যেকোন সাফল্য অর্জনের ইতিবাচক প্রভাব বিশ্বে পড়ে। এ প্রসঙ্গে তিনি কোভিড-১৯ টিকাকরণের কাহিনী এবং ২০৩০ সালের মধ্যে নির্ধারিত সময়ের ৫ বছর আগে যক্ষ্মা নির্মূল করার প্রয়াসের কথা উল্লেখ করেন।
শ্রী মোদী তৃণমূল স্তরে এই প্রয়াসে সাহায্যের জন্য রোটারি পরিবারের সকলকে এগিয়ে আসার আহ্বান জানান। তাদেরকে আগামীদিনে বিশ্বজুড়ে উদযাপিত আন্তর্জাতিক যোগ দিবস পালনেরও পরামর্শ দেন তিনি।
CG/SS/NS
(
বস্ত্রমন্ত্রক
প্যারিসে ভারতীয় দূতাবাস এবং এইপিসি ‘ভারত-ফ্রান্স : বস্ত্র ক্ষেত্রে স্থায়িত্ব ও ফ্যাশনের জন্য বাজারে সুযোগ এবং সহযোগিতা’ শীর্ষক একটি আলোচনাসভার আয়োজন
নয়াদিল্লি, ১০ মার্চ, ২০২২
প্যারিসে অবস্থিত ভারতীয় দূতাবাস,অ্যাপারেল এক্সপোর্ট প্রোমোশন কাউন্সিল  – এর সহযোগিতায় বুধবার ‘ভারত-ফ্রান্স : বস্ত্র ক্ষেত্রে স্থায়িত্ব ও ফ্যাশনের জন্য বাজারে সুযোগ ও সহযোগিতা’ শীর্ষক একটি ওয়েবিনারের আয়োজন করে। প্যারিসে ভারতীয় দূতাবাসের ডেপুটি চিফ অফ মিশন  ডঃ প্রফুল্লচন্দ্র শর্মা এই অনুষ্ঠানে উদ্বোধনী ভাষণ দেন। বস্ত্র মন্ত্রকের বাণিজ্যিক উপদেষ্টা শ্রীমতী শুভ্রা ভারতীয় বস্ত্র শিল্পের সঙ্গে সম্পর্কিত বস্ত্র মন্ত্রকের নীতি, সুস্থায়ী লক্ষ্যের বিষয়ে বক্তব্য রাখেন। তিনি বলেন, কেন্দ্রীয় সরকার উৎপাদন ক্ষেত্রে উন্নতিসাধনে এবং পরিবেশ দূষণ কমাতে একাধিক নীতি কার্যকর করেছে। ‘পিএম-মিত্র’ – এর মতো উদ্যোগ গ্রহণ করা হয়েছে বলেও উল্লেখ করেন তিনি। শ্রীমতী শুভ্রা জানান, সারা দেশে ৭টি বড় মেগা বস্ত্র পার্ক তৈরি করা হয়েছে।
এইপিসি-র চেয়ারম্যান শ্রী নরেন্দ্র গোয়েঙ্কা, ভারতীয় পোশাক রপ্তানির বর্তমান অবস্থা সম্পর্কে বক্তব্য রাখেন। তিনি বলেন, পোশাক সামগ্রী রপ্তানি ব্যবসার অন্যতম স্তম্ভ। তাই, এক্ষেত্রে উন্নতিসাধন প্রয়োজন বলেও মন্তব্য করেন তিনি। এদিনের ওয়েবিনারে জল ব্যবহার, শক্তি খরচ, কার্বন নিঃসরণ, কঠিন বর্জ্য ব্যবস্থাপনা, দক্ষ শ্রমিক, নারী ক্ষমতায়নের মতো একাধিক বিষয় নিয়ে আলোচনা করা হয়। নির্মাতা, খুচরো বিক্রেতা, ডিজাইনার, নীতি-নির্ধারক, স্টার্টআপ, পরামর্শদাতা, সরকারি সংস্থা সহ একাধিক ক্ষেত্র থেকে ৫০ জনেরও বেশি ব্যক্তি এই ওয়েবিনারে যোগ দেন।
CG/SS/SB
(Visitor Counter : 101
প্রধানমন্ত্রীরদপ্তর
জি-২০ ওসাকা শিখর সম্মেলন রওনা হওয়ার পথে প্রধানমন্ত্রী বার্তা
নয়াদিল্লি, ২৬ জুন, ২০১৯
জি-২০ শিখর সম্মেলনে যোগ দিতে আমি জাপানের ওসাকায় যাচ্ছি। বর্তমানে আমাদের বিশ্বের গুরুত্বপূর্ণ সমস্যা এবং সুবিধাগুলি নিয়ে অন্য বিশ্ব নেতাদের সঙ্গে আলোচনার দিকে তাকিয়ে আছি আমি। মহিলাদের স্বশক্তিকরণ, ডিজিটালাইজেশন ও কৃত্রিম বুদ্ধিমত্তা সংক্রান্ত বিষয়, দীর্ঘকালীন উন্নয়নের লক্ষ্যে অগ্রগতি এবং অন্যান্য গুরুত্বপূর্ণ সমস্যা যেমন, সন্ত্রাসবাদ ও জলবায়ু পরিবর্তন এবারের শিখর সম্মেলনের মূল আলোচ্য বিষয়।
এই শিখর সম্মেলন আমাদের বহুপাক্ষিকতাকে আরও জোরালো করার সুযোগ এনে দেবে যা বর্তমানের দ্রুত পরিবর্তনশীল জগতের বিধি নির্ধারিত আন্তর্জাতিক সমন্বয় রক্ষায় গুরুত্বপূর্ণ। গত পাঁচ বছরের উন্নয়নের কাজের ভিত্তিতে ভারতের জনগণ, সেই উন্নয়ন প্রক্রিয়া চালিয়ে যাওয়ার জন্যই, পূর্ণ জনমতের দ্বারা তাঁদের সরকারকে পুনরায় বেছে নিয়েছেন, সেই অভিজ্ঞতা ভাগ করে নেওয়ার জন্যও এই শিখর সম্মেলন একটি প্ল্যাটফর্ম।
২০২২-এ স্বাধীনতার ৭৫তম বর্ষে নতুন ভারতে যখন আমরা প্রবেশ করব, সেই সময় এখানে জি-২০ শিখর সম্মেলনের আয়োজন করা হবে। তার জন্য এই ওসাকা শিখর সম্মেলন একটি গুরুত্বপূর্ণ পদক্ষেপ।
এরই ফাঁকে, দ্বিপাক্ষিক এবং আন্তর্জাতিক গুরুত্বপূর্ণ বিষয়ে আমাদের সহযোগী দেশগুলির নেতাদের সঙ্গে আলোচনা করার দিকেও আমি তাকিয়ে আছি। রাশিয়া, ভারত এবং চিনের পরবর্তী অনানুষ্ঠানিক শিখর সম্মেলন আয়োজনের জন্য আমি উদগ্রীব। এছাড়া, ‘ব্রিক্স’  এবং ‘জয়’ -ভুক্ত দেশগুলির সঙ্গে পরবর্তী অনানুষ্ঠানিক বৈঠকে অংশ নেওয়ার জন্যও আমি আগ্রহী।
CG/AP/DM
(Visitor Counter : 90
প্রধানমন্ত্রীরদপ্তর
সংসদ ভবনে পিটি উষার সঙ্গে প্রধানমন্ত্রীর সাক্ষাৎ
নয়াদিল্লি, ২০ জুলাই, ২০২২
সংসদ ভবনে পিটি উষার সঙ্গে সাক্ষাতে প্রধানমন্ত্রী শ্রী নরেন্দ্র মোদী আনন্দ প্রকাশ করেছেন।
এক ট্যুইটে প্রধানমন্ত্রী জানিয়েছেন, সংসদ ভবনে পিটি উষার সঙ্গে সাক্ষাতে আনন্দিত।”
PG/AB/NS
(
রেলমন্ত্রক
বর্তমান নীতির ঊর্ধ্বে উঠে রেলের অ্যাথলিটদের উৎসাহ ভাতা
নতুন দিল্লি, ২৮ জুলাই, ২০২১
রেলের ক্রীড়াবিদদের মনোবল বাড়াতে রেল মন্ত্রক একগুচ্ছ উৎসাহ ভাতার কথা ঘোষণা করেছে। এরমধ্যে রয়েছে পদোন্নতি, বিশেষ আর্থিক পুরস্কার, বেতনে বৃদ্ধি প্রভৃতি। এগুলি সবই বর্তমানে চালু নীতি ব্যবস্থার অতিরিক্ত হিসেবে দেওয়া হয়। স্বর্ণ পদক জয়ী অ্যাথলিটদের ৩ কোটি টাকা, রৌপ্য পদক জয়ী অ্যাথলিটদের ২ কোটি টাকা, ব্রোঞ্জ পদক জয়ী অ্যাথলিটদের ১ কোটি টাকা, অষ্টম স্থানাধীকারি পর্যন্ত ক্রীড়াবিদদের ৩৫ লক্ষ টাকা, আন্তর্জাতিক প্রতিযোগিতায় অংশগ্রহণকারী ক্রীড়াবিদদের ৭ লক্ষ ৫০ হাজার টাকা, স্বর্ণ পদক জয়ী ক্রীড়াবিদের প্রশিক্ষককে ২৫ লক্ষ টাকা, রৌপ্য পদক জয়ী ক্রীড়াবিদের প্রশিক্ষককে ২০ লক্ষ টাকা এবং ব্রোঞ্জ পদক জয়ী ক্রীড়াবিদের প্রশিক্ষককে ১৫ লক্ষ টাকা এবং আন্তর্জাতিক প্রতিযোগিতায় অংশগ্রহণকারী ক্রীড়াবিদদের প্রশিক্ষকদের ৭ লক্ষ ৫০ হাজার টাকা আর্থিক পুরস্কার দেওয়া হয়। ভারতীয় রেলের পদক জয়ী ক্রীড়াবিদদের জন্য পদোন্নতির নীতি দেশের সেরা খেলোয়াড় ও প্রশিক্ষকদের মনোবল বাড়াতে সাহায্য করে। দেশে ক্রীড়া ক্ষেত্রের প্রসারে এ থেকে ভারতীয় রেলের অঙ্গিকার প্রতিফলিত হয়।
এবারের টোকিও অলিম্পিক গেমসে ভারতীয় দলে রেলের অনেক ক্রীড়াবিদ রয়েছেন। টোকিও অলিম্পকগামী ভারতীয় দলে রেলের ২৫ জন অ্যাথলিট, ৫ জন প্রশিক্ষক এবং ১ জন ফিজিও রয়েছেন। আরও একটি উল্লেখযোগ্য বিষয় হল, ভারতীয় মহিলা হকি দলের অধিকাংশ সদস্যই রেলের ক্রীড়াবিদ।
CG/BD/AS/
(Visitor Counter : 104
সারওরসায়নমন্ত্রক
চলতি বছরের ১৬ মে পর্যন্ত সারা দেশে পর্যাপ্ত রেমডেসিভির বরাদ্দ সুনিশ্চিত করা হয়েছে – শ্রী ডি ভি সদানন্দ গৌড়া
নতুন দিল্লি, ৭ মে, ২০২১
প্রতিটি রাজ্যে রেমডেসিভির প্রয়োজনীয়তার কথা বিবেচনা করে এবং এর পর্যাপ্ত উপস্থিতি সুনিশ্চিত করতে ১৬ মে পর্যন্ত এই ওষুধের বরাদ্দের কথা ঘোষণা করেছেন কেন্দ্রীয় সার ও রসায়ন মন্ত্রী শ্রী সদানন্দ গৌড়া । এরফলে সারা দেশে রেমডেসিভির সরবরাহ সুনিশ্চিত হবে এবং এই অতিমারি পরিস্থিতিতে কোনো রোগী সমস্যার মুখোমুখি হবেন না । স্বাস্থ্য ও পরিবার কল্যাণ মন্ত্রক এবং ফার্মাসিউটিক্যাল দফতর সমস্ত রাজ্যকে চিঠি দিয়ে জানিয়েছে, রেমডেসিভির ওষুধের বরাদ্দের বিষয়ে ধারাবাহিক পরিকল্পনা করা হয়ছে । এরজন্য স্বাস্থ্য পরিবার কল্যাণ মন্ত্রক ও ফার্মাসিউটিক্যাল যৌথভাবে প্রস্তুতি গ্রহণ করেছে ।
রাজ্য/কেন্দ্রশাসিত অঞ্চলগুলির জন্য বরাদ্দকৃত এই ওষুধ যাতে সরকারি এবং বেসরকারি হাসপাতালে ঠিক মতো পৌঁছোয় তার জন্য সংশ্লিষ্ট সব রাজ্য ও কেন্দ্রশাসিত অঞ্চলের সরকারকে যথাযথ নজরদারি চালাতে বলা হয়েছে । সমস্ত রাজ্য/কেন্দ্রশাসিত অঞ্চলের সরকারকে বিপণন সংস্থাগুলি থেকে পর্যাপ্ত পরিমাণের ওষুধ কেনার পরামর্শ দেওয়া হয়েছে । যদি তারা ইতিমধ্যেই এই ওষুধ না কিনে থাকে তবে সংশ্লিষ্ট ওষুধ সংস্থার সমন্বয়কারী আধিকারিকের সঙ্গে যোগাযোগ বজায় রাখতে বলা হয়েছে ।
SC/SS/RAB
(Visitor Counter : 170
প্রধানমন্ত্রীরদপ্তর
প্রধানমন্ত্রী কুয়েতের নবনিযুক্ত প্রধানমন্ত্রী শেখ আহমেদ নওয়াফ, আল আহমেদ আল –সাবাহকে অভিনন্দন জানিয়েছেন
নয়াদিল্লি, ২৫ জুলাই, ২০২২
প্রধানমন্ত্রী শ্রী নরেন্দ্র মোদী কুয়েতের নবনিযুক্ত প্রধানমন্ত্রী শেখ আহমেদ নওয়াফ, আল আহমেদ আল –সাবাহকে অভিনন্দন জানিয়েছেন।
এক টুইট বার্তায় প্রধানমন্ত্রী বলেন :
“কুয়েতের নতুন প্রধানমন্ত্রী নির্বাচিত হওয়ায় শেখ আহমেদ নওয়াফ, আল আহমেদ আল –সাবাহকে আমার অভিনন্দন ও শুভেচ্ছা। আমাদের দ্বি-পাক্ষিক সম্পর্ক আরও মজবুত করতে আমি তার সঙ্গে একযোগে কাজ করতে আগ্রহী।”
PG/PM/NS
(
মানবসম্পদবিকাশমন্ত্রক
ম্যাকাউটের উপাচার্য অনলাইনে সরাসরি কথা বলবেন ছাত্রছাত্রীদের সঙ্গে
কোলকাতা, ১৩ জুলাই, ২০২০
রাজ্য প্রযুক্তি বিশ্ববিদ্যালয় ম্যাকাউটের উপাচার্য অধ্যাপক সৈকত মিত্র আগামীকাল অনলাইনে সরাসরি কথা বলবেন ছাত্রছাত্রীদের সঙ্গে। এমন কি অভিভাবকেরাও তাঁর সঙ্গে সরাসরি কথা বলতে পারবেন।সন্ধ্যা সাতটা থেকে  অনলাইনে কথোপকথন শুরু হবে। অধ্যাপক মৈত্র হলেন রাজ্যের প্রথম উপাচার্য যিনি ছাত্র ছাত্রীদের সাথে সরাসরি কথা বলে তাদের পাশে দাঁড়ানোর উদ্যোগ নিলেন।
কোভিড -১৯ মহামারীর কারণে সার্বিক ভাবে গোটা পৃথিবী জুড়ে যে আতঙ্কের সৃষ্টি হয়েছে তার জেরে সামগ্রিক ভাবে শিক্ষাব্যবস্থা অভূতপূর্ব পরিস্থিতির মুখোমুখি হয়েছে। ক্লাস চালু আছে কিন্তু শিক্ষা প্রতিষ্ঠানগুলি বন্ধ রয়েছে, শিক্ষককে দেখা যাচ্ছে কিন্তু তাঁর কাছে পৌঁছানো যাচ্ছেনা, শিক্ষার্থীরা রাসায়নিক সমীকরণ পড়ছে কিন্তু পরীক্ষাগারে তা চাক্ষুস করতে পারছেনা। তারা মানসিক এবং শারীরিক উভয় ভাবেই অস্থির হয়ে উঠছে। লকডাউনের জেরে নিজের বাড়িতে বসে প্রতিনিয়ত চিন্তা চলছে পরীক্ষা, শিক্ষা, ক্যারিয়ারের সম্ভাবনা নানা বিষয় নিয়ে। এই পরিস্থিতিতে উপাচার্য সরাসরি শিক্ষার্থীদের সাথে কথা বলার এবং বহুবিধ প্রশ্নের উত্তর দিয়ে তাদের মন কে শান্ত করার সিদ্ধান্ত নিয়েছেন।
তাদের ছাত্রছাত্রীদের সঙ্গে নিবিড় সম্পর্ক গড়ে তোলার লক্ষ্যে ম্যাকাউট ইতিমধ্যেই ‘সমাধান’ নামে একটি হেল্পলাইন চালু করেছে। নির্দিষ্ট নম্বরে ফোন বা হোয়াটসঅ্যাপ করে পড়াশোনার বিষয়গুলি সম্পর্কে প্রয়োজনীয় তথ্য পাচ্ছে ছাত্রছাত্রীরা।
SDG
(Visitor Counter : 17
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে ফ্রান্সের রাষ্ট্রপতির কূটনৈতিক উপদেষ্টা ইমানুয়েল বন-এর সাক্ষাৎ
দ্বিপাক্ষিক সহযোগিতার বিভিন্ন দিকের অগ্রগতি সম্পর্কে প্রধানমন্ত্রীকে জানালেন ইমানুয়েল বন
বাস্তিল দিবস উদযাপন অনুষ্ঠানে আমন্ত্রণের জন্য রাষ্ট্রপতি ম্যাক্রঁ-কে কৃতজ্ঞতা জানালেন প্রধানমন্ত্রী
প্যারিসে রাষ্ট্রপতি ম্যাক্রঁ-র সঙ্গে সাক্ষাতের জন্য তিনি অধীর অগ্রহে অপেক্ষা করছেন, জানালেন প্রধানমন্ত্রী
নতুন দিল্লি, ০৬ জুলাই, ২০২৩
ফ্রান্সের রাষ্ট্রপতির কূটনৈতিক উপদেষ্টা ইমানুয়েল বন আজ প্রধানমন্ত্রী শ্রী নরেন্দ্র মোদীর সঙ্গে দেখা করেন।
প্রধানমন্ত্রীর আসন্ন ফ্রান্স সফরের আগে তাঁকে দ্বিপাক্ষিক সহযোগিতার বিভিন্ন দিকের অগ্রগতি সম্পর্কে জানান ইমানুয়েল বন।
আগামী ১৪ জুলাই, বাস্তিল দিবস উদযাপন অনুষ্ঠানে সম্মানীয় অতিথি হিসেবে অংশগ্রহণের জন্য তাঁকে আমন্ত্রণ জানানোয় প্রধানমন্ত্রী, প্রেসিডেন্ট ম্যাক্রঁ-কে কৃতজ্ঞতা জানান।
হিরোসিমায় প্রেসিডেন্ট ম্যাক্রঁ-র সঙ্গে তাঁর সাম্প্রতিক বৈঠকের কথা স্মরণ করে প্রধানমন্ত্রী বলেন, তিনি প্যারিসে তাঁদের আগামী আলাপচারিতার জন্য উন্মুখ হয়ে অপেক্ষা করছেন। এই আলাপচারিতা ভারত-ফ্রান্স কৌশলগত অংশীদারিত্বকে আরও শক্তিশালী করবে।
CG/SD/SKD
(
স্বরাষ্ট্র মন্ত্রক
কেন্দ্রীয় স্বরাষ্ট্র সচিব উত্তর পূর্বাঞ্চলের রাজ্য ও কেন্দ্রশাসিত অঞ্চলগুলির কোভিড-১৯ পরিস্থিতি সম্পর্কে পর্যালোচনা করেছেন
নতুন দিল্লি, ০৭ জুলাই, ২০২১
কেন্দ্রীয় স্বরাষ্ট্র সচিব আজ উত্তর পূর্বাঞ্চলের রাজ্যগুলি এবং কেন্দ্রশাসিত অঞ্চল গুলির করোনা পরিস্থিতি নিয়ে এক পর্যালোচনা বৈঠক করেছেন। এই বৈঠকে রাজ্য ও কেন্দ্রশাসিত অঞ্চলগুলির করোনা পরিস্থিতি এবং সক্রিয়ভাবে আক্রান্তের সংখ্যা ও হার ছাড়াও টিকাকরণের অগ্রগতি সম্পর্কে আলোচনা করা হয়েছে। উল্লেখ্য, দশ শতাংশের বেশি সক্রিয়ভাবে আক্রান্তের সংখ্যা রয়েছে এরকম দেশের ৭৩ টি জেলার মধ্যে ৪৬টি জেলাই উত্তর-পূর্বাঞ্চলে রাজ্যগুলিতে রয়েছে। যেখানে নির্দেশিকা অনুযায়ী কঠোরভাবে বিধি নিষেধ আরোপ করার কথা বলা হয়েছে।
কেন্দ্রীয় স্বরাষ্ট্র মন্ত্রকের গত ২৯ জুন, ২০২১ জারি করা নির্দেশিকা অনুযায়ী, করোনা অধ্যুষিত অঞ্চল গুলিতে পাঁচটি পর্যায়ের কৌশল অবলম্বনের কথা বলা হয়েছে। এগুলি হচ্ছে, নমুনা পরীক্ষা, দিক ঠিক রাখা, চিকিৎসা পরিষেবা, টিকাকরণ এবং করোনা উপযুক্ত আচরণ।
পূর্বাঞ্চলের সব কটি রাজ্য এবং দেশের কেন্দ্রশাসিত অঞ্চল গুলিকে কঠোরভাবে করোনা সম্পর্কিত বিধি নিষেধ মেনে চলার জন্য বৈঠকে আহ্বান জানানো হয়েছে।
আজকের এই বৈঠকে উত্তর-পূর্বাঞ্চলের রাজ্যগুলি ছাড়াও সমস্ত কেন্দ্রশাসিত অঞ্চলের মুখ্য সচিব, পুলিশের মহানির্দেশক থেকে শুরু করে স্বাস্থ্য বিভাগের সচিব এবং নীতি আয়োগ ও স্বাস্থ্য ও পরিবার কল্যাণ মন্ত্রকের পদস্থ আধিকারিকরা উপস্থিত ছিলেন।
CG/SB
(Visitor Counter : 166
প্রধানমন্ত্রীরদপ্তর
নুয়াখাই উপলক্ষ্যে জনগণকে শুভেচ্ছা প্রধানমন্ত্রীর
নতুন দিল্লি, ২০ সেপ্টেম্বর, ২০২৩
প্রধানমন্ত্রী নুয়াখাই-এ শুভ অনুষ্ঠান উপলক্ষ্যে জনগণকে শুভেচ্ছা জানিয়েছেন।
এক্স বার্তায় প্রধানমন্ত্রী বলেছেন,
“নুয়াখাই-এর শুভেচ্ছা। এই উপলক্ষ্যে আমাদের কৃষকদের কঠোর পরিশ্রমের প্রশংসা জানাই। সকলের সুখ-সমৃদ্ধি ও মঙ্গল কামনা করি। নুয়াখাই জুহার ! ”
AC /SS/AG
(
উপ-রাষ্ট্রপতিরসচিবালয়
মিলাদ-উন-নবি’এর প্রাক্কালে দেশবাসীকে শুভেচ্ছা উপরাষ্ট্রপতির
নয়াদিল্লী, ২৯ অক্টোবর, ২০২০
মিলাদ-উন-নবি’এর প্রাক্কালে দেশবাসীকে শুভেচ্ছা জানিয়েছেন উপরাষ্ট্রপতি শ্রী এম ভেঙ্কাইয়া নাইডু। কোভিড-১৯এর স্বাস্থ্য সম্পর্কিত নিয়ম অনুসরণ করে মিলাদ-উন-নবি উদযাপনের জন্য আবেদন জানিয়েছেন তিনি।
উপরাষ্ট্রপতির বর্তাটি হল নিম্নরূপ-
‘আমি হজরত মহম্মদের জন্মদিন হিসেবে উদযাপিত মিলাদ-উন-নবি-র শুভ অনুষ্ঠান উপলক্ষ্যে আমাদের দেশের সকল নাগরিককে আন্তরিক শুভেচ্ছা ও অভিনন্দন জানাই।
মহান নবি মানবতাকে সহানুভুতি ও সর্বজনীন ভাতৃত্বের মাধ্যমে ন্যায়ের পথ দেখিয়েছিলেন। মিলাদ-উন-নবি পরিবার ও বন্ধু-বান্ধবদের একত্রিত হয়ে প্রার্থনা করার জন্য একটি বিশেষ অনুষ্ঠান। তবে এবছর কোভিড-১৯ মহামারীর কারণে আমি আমার সহকর্মীদের কোভিড-১৯ স্বাস্থ্য সম্পর্কিত নিয়মগুলি কঠোরভাবে অনুসরণ করে এবং সঠিক উপায়ে মিলাদ-উন-নবি উদযাপনের আহ্বান জানাই।
আশা করছি তাঁর চিরন্তন বার্তা একটি শান্তিপূর্ণ এবং সমন্বয়পূর্ণ সমাজ গঠনের পথে পরিচালিত করবে’।
CG/SS/NS
(Visitor Counter : 120